Շերլին (Մոնակոյի իշխանուհի)

Շերլին, Մոնակոյի իշխանուհի (), ամուսինը Մոնակոյի իշխան Ալբեր II-ն է։ Պրոֆեսիոնալ լողորդուհի է, մասնակցել է օլիմպիական խաղերի, ինչպես նաև Հարավաֆրիկյան Հանրապետության մրցումներին։

Կենսագրություն 
Շերլին Ուիթսթոքը ծնվել է 1978 թվականի հունվարի 25-ին ռոդեզիական Բուլևեո քաղաքում՝ Եվրոպայից ներգաղթածների ընտանիքում։ Նրա ծնողներն են Մայքլ Քեննեթ Ուիթսթոնը և Լինեթ Համբերսթոունը։ Հայրը՝ Մայքլը, եղել է վաճառքի գծով մենեջեր հաշվողական տեխնիկա մատակարարող ընկերությունում, իսկ մայրը՝ Լինեթը, նախկին ջրասուզորդուհի և լողի մարզիչ է։ Շերլինը ընտանիքի ավագ դուստրն է, ունի երկու եղբայր՝ Հարրեթը և Շոնը։

Մանկության տարիներին Շերլինը մոր հսկողությամբ զբաղվում էր լողով։ 18 տարեկանում դարձել է Հարավաֆրիկյան Հանրապետության լողի չեմպիոն։ Չորս տարի անց ազգային հավաքականի կազմում մասնակցել է Սիդնեյի Օլիմպիական խաղերին՝ 4×100 մ էստաֆետայում։ Նրա թիմը գրավել է հինգերորդ տեղը։

Շերլինը զբաղվում է բարեգործությամբ և մասնակցություն է ունենում տարբեր սպորտային հանձնաժողովներում։

Սպորտային կարիերա 
1996 թվականին դարձել է Հարավաֆրիկյան Հանրապետության լողի չեմպիոն։

2000 թվականին Սիդնեյում կայացած Օլիմպիական խաղերին որպես լողորդուհի ներկայացրել է Հարավաֆրիկյան Հանրապետութունը, որտեղ 4×100 մ էստաֆետայում գրավել է հինգերորդ տեղը։
 
2002 թվականին լողի աշխարհի գավաթի խաղերում նվաճել է երեք ոսկե մեդալ (50 մ և 100 մ, 4×100 մ) և արծաթե մեդալ Մանչեստրում կայացած Ընկերական խաղերի ժամանակ։

Պլանավորել էր մասնակցել Չինաստանի՝ 2008 թվականին կայանալիք Օլիմպիական խաղերին, սակայն ուսի վնասվածքի պատճառով թողել է սպորտը։

2006 թվականին Հարավաֆրիկյան Հանրապետությունից (այստեղ Շերլինը դպրոցում ուսուցչուհի էր աշխատում) տեղափոխվեց Մոնակոյի թագավորություն։

2011 թվականից հանդիսանում է Հատուկ Օլիմպիադայի դեսպան։

Ծանոթություն իշխան Ալբերի հետ 

Շարլոթը իշխան Ալբերի հետ ծանոթացել է 2000 թվականին՝ լողի մրցումների ժամանակ։

Երկրորդ անգամ սպորտսմենուհին և Ալբերը հանդիպել են 2006 թվականի Թուրինի մրցումներին։

2011 թվականի ապրիլի 29-ին նրանք միասին ներկայացան Արքայազն Ուիլյամի և Քեյթ Միդլթոնի հարսանյաց հանդեսին՝ Ուեստմինստերյան աբբայությունում։ Դա դարձավ նրանց ոչ պաշտոնական հարաբերությունների վերջնական ակորդը։

2011 թվականի հունիսի 23-ին նշանադրվեցին, իսկ նույն թվականի հունիսին տեղի ունեցավ նրանց ամուսնության քաղաքացիական արարողակարգը։ Նորապսակների պսակադրությունը տեղի ունեցավ 2011 թվականի հուլիսի 2-ին։

Լրագրողները նշում են, որ Շերլինը նման է Ալբերի մորը՝ Հոլիվուդյան դերասանուհի Գրեյս Քելլիին, ով 1982 թվականին մահացել էր ավոտվթարի հետևանքով։
 
2014 թվականի մայիսի 30-ին հայտնի դարձավ, որ իշխանուհի Շերլինը սպասում է առաջնեկին, իսկ հունիսի 3-ին՝ որ զույգը երկվորյակի է սպասում։

Իշխանուհին ծննդաբերեց 2014 թվականի դեկտեմբերի 10-ին՝ կեսարյան հատման միջոցով։ Երեխաներին անվանեցին Ժակ և Գաբրիելլա։

Պարգևներ 
 Սուրբ Կարլի Մեծ խաչ շքանշան
 Լեհաստանի Հանրապետությանը մատուցած ծառայությունների Մեծ խաչ շքանշան
 Իտալիայի աստղերի Սուրբ խաչ շքանշան

Ընտանիք 
 Հայրը Մայքլ Քեննեթ Ուիթսթոքն է (ծնվել է 1946 թվականին), զբաղվում է համակարգչային բիզնեսով, եղել է վաճառքի գծով մենեջեր հաշվողական տեխնիկա մատակարարող ընկերությունում։
 Մայրը Լինեթ (Համբերսթոուն) Ուիթսթոքն է (ծնվել է 1959 թվականին), եղել է լողի մարզիչ և ջրասուզորդների հրահանգիչ։
 Շերլինն ընտանիքի ավագ զավակն է, ունի իրենից փոքր երկու եղբայր՝ Հարեթթը և Շոնը։
 Ամուսինը Մոնակոյի իշխան Ալբեր II-ն է։
 Որդին Ժակ-Օնորե-Ռենիեն է՝ Մոնակոյի իշխանության գահի ժառանգորդ, մարկիզ դը Բոն։
 Դուստրը Գաբրիելլա- Թերեզա-Մարիան է՝ Մոնակոյի արքայադուստր, կոմսուհի դը Քարլադեզը։

Ծանոթագրություններ

Արտաքին հղումներ 
 Մոնակոյի իշխանական տան կենսագրությունը կայքում  
 Շերլին Լինեթթ Ուիթթսթոք(կենսագրություն) 

Արքայական ընտանիքներ